Official Journal L 259 , 20/09/1983 P. 0030 - 0031

Finnish special edition: Chapter 3 Volume 16 P. 0206

Spanish special edition: Chapter 03 Volume 29 P. 0018

Swedish special edition: Chapter 3 Volume 16 P. 0206

Portuguese special edition Chapter 03 Volume 29 P. 0018



KOMISJONI OTSUS, 7. september 1983, ühenduse inspekteerimiskomisjoni kohta seoses täiskasvanud veiste rümpade liigitusskaala kohaldamisega (83/471/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta,1 viimati muudetud Kreeka ühinemisaktiga, võttes arvesse nõukogu 28. aprilli 1981. aasta määrust (EMÜ) nr 1208/81, millega määratakse kindlaks ühenduse täiskasvanud veiste rümpade liigitusskaala,2 eriti selle artikli 5 neljandat lõiku, ning arvestades, et: määruses (EMÜ) nr 1208/81 on sätestatud, et kohapealset kontrolli teostab ühenduse inspekteerimiskomisjon, et tagada ühenduse liigitusskaala ühtne kohaldamine ühenduses; on vaja kehtestada selliste kohapealsete kontrollide üksikasjalikud rakenduseeskirjad; käesoleva otsusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA OTSUSE: Artikkel 1 Määruse (EMÜ) nr 1208/81 artiklis 5 sätestatud ühenduse inspekteerimiskomisjon (edaspidi "komisjon") vastutab kohapealsete kontrollide eest, mis hõlmavad: a) veiserümpade ühenduse liigitusskaalat käsitlevate meetmete kohaldamist; b) turuhindade registreerimist vastavalt liigitusskaalale. Artikkel 2 1. Komisjon koosneb Euroopa Komisjoni ekspertidest ja liikmesriikide määratud ekspertidest. Komisjoni eesistuja on üks Euroopa Komisjoni ekspertidest. Liikmesriigid nimetavad eksperte nende sõltumatuse ja võimekuse alusel, eelkõige rümpade liigituse ja turuhindade registreerimise küsimustes. Eksperdid ei tohi mingil juhul kasutada isiklikel eesmärkidel või avaldada komisjoni tööga seoses saadud teavet. 2. Kohapealseid kontrolle teeb asjaomases liikmesriigis komisjoni delegatsioon, mis koosneb maksimaalselt kuuest liikmest vastavalt järgmistele eeskirjadele: - kaks Euroopa Komisjoni eksperti, kellest üks tegutseb komisjoni eesistujana, - üks asjaomase liikmesriigi ekspert, - üks ekspert liikmesriigist, mille territooriumil tegi komisjon eelmise kohapealse kontrolli, - üks ekspert teisest liikmesriigist, mis osales eelmises kohapealses kontrollis, - üks ekspert liikmesriigist, mille territooriumil teeb komisjon ühe järgmistest kohapealsetest kontrollidest. Esimese kontrollimise komisjoni koosseisu otsustab Euroopa Komisjon. Artikkel 3 1. Kohapealseid kontrolle tehakse tapamajades, lihaturgudel, noteerimiskeskustes ning piirkondlikes ja kesktalitustes, mis on seotud artiklis 1 osutatud sätte rakendamisega. 2. Kohapealseid kontrolle korraldatakse vähemalt kord aastas igas liikmesriigis ja vajaduse korral võivad neile järgneda täiendavad kontrollkäigud. Selleks koostab Euroopa Komisjon pärast liikmesriikidega konsulteerimist kontrollkäikude kava. Külastatava liikmesriigi esindajad võivad kontrollides osaleda. 3. Iga liikmesriik korraldab tema territooriumil toimuvad kontrollkäigud vastavalt Euroopa Komisjoni määratletud nõuetele. Selleks edastab liikmesriik 30 päeva enne kontrollkäiku kavandatavate kontrollkäikude üksikasjaliku kava Euroopa Komisjonile, kes võib taotleda kava muutmist. 4. Euroopa Komisjon teatab liikmesriikidele hiljemalt kolm nädalat enne iga kontrollkäiku selle kava ja läbiviimise korra. Artikkel 4 1. Iga kontrollkäigu lõpul kohtuvad komisjoni liikmed ja kontrollitud liikmesriigi esindajad, et arutada kontrollkäigu tulemusi. Seejärel teevad komisjoni liikmed kontrollkäigu kohta järeldused artiklis 1 nimetatud punktide osas. 2. Komisjoni eesistuja koostab aruande, mis sisaldab kontrollkäigu üksikasju ja lõikes 1 osutatud järeldusi. Aruanne saadetakse Euroopa Komisjonile ja kõikidele liikmesriikidele võimalikult kiiresti ja igal juhul 30 päeva jooksul pärast kontrollkäigu lõppu. Artikkel 5 Komisjoni liikmete sõidu- ja elamiskulud kannab Euroopa Komisjon vastavalt eeskirjadele, mida kohaldatakse selliste isikute sõidu- ja elamiskulude hüvitamisel, kes ei ole seotud Euroopa Komisjoniga ja kelle viimane on kutsunud eksperdiks. Artikkel 6 Käesolev otsus on adresseeritud liikmesriikidele. Brüssel, 7. september 1983 Komisjoni nimel komisjoni liige Poul DALSAGER 1 EÜT L 148, 28.6.1968, lk 24. 2 EÜT L 123, 7.5.1981, lk 3.